Document ID: /roh_data/filtered/swiss_laws_in_ROHinterleaved.jsonl.gz/15609

This text was translated from EN into Rumantsch Grischun.

The lending of shares for the purpose of exercising the right to vote at a general meeting is forbidden if the intention in so doing is to circumvent a restriction on the right to vote. Members of the board of directors and the executive board are entitled to participate in the general meeting. Every shareholder is entitled to object to the board of directors or in the minutes of the general meeting against the participation of unauthorised persons. Where persons who are not authorised to participate in the general meeting participate in a decision on a resolution, any shareholder may challenge that resolution even if they have not raised an objection, unless the company can prove that their involvement exerted no influence on the decision made. Inserted by No I of the FA of 19 June 2020 (Company Law), in force since 1 Jan. 2023 (AS 2020 4005; 2022 109; BBl 2017 399).

I n’è betg admess da surlaschar aczias cun l’intent d’exequir il dretg da votar a la radunanza generala, sche quai vegn fatg cun l’intenziun d’evitar ina restricziun dal dretg da votar. Cunter la participaziun da persunas nunautorisadas ha mintga acziunari il dretg da protestar tar il cussegl d’administraziun u per mauns dal protocol da la radunanza generala. Ils commembers dal cussegl d’administraziun e da la direcziun han il dretg da sa participar a la radunanza generala. Sche persunas che n’èn betg autorisadas da sa participar a la radunanza generala coopereschan ad in conclus, po mintga acziunari – er sch’el n’ha betg fatg protesta – contestar quest conclus, nun che la societad accusada cumprovia che questa cooperaziun n’haja gì nagina influenza sin il conclus. Integrà tras la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).